CELEX: 62021TN0740
Language: fi
Date: 2021-11-19 00:00:00
Title: Asia T-740/21: Kanne 19.11.2021 – Alcogroup ja Alcodis v. komissio

17.1.2022   
            
            
               FI
            
            
               Euroopan unionin virallinen lehti
            
            
               C 24/48
            
         
      Kanne 19.11.2021 – Alcogroup ja Alcodis v. komissio
      (Asia T-740/21)
      (2022/C 24/63)
      Oikeudenkäyntikieli: ranska
      
         Asianosaiset
      
      
         Kantaja: Alcogroup (Bryssel, Belgia) ja Alcodis (Bryssel) (edustajat: asianajajat P. de Bandt, C. Binet ja M. Nuytten)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  velvoittamaan prosessinjohtotoimena komission esittämään riidanalaiset päätökset
               
            
                  —
               
               
                  kumoamaan riidanalaiset päätökset
               
            
                  —
               
               
                  velvoittaman komission korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa, joka koskee yhtäältä komission päätöstä, jolla kehotettiin Abengoa SA:ta ja Abengoa Bioenergia SA:ta aloittamaan tietyin edellytyksin uudelleen sovintomenettely asiassa AT.40054 – Ethanol Benchmarks, ja toisaalta päätöstä tämän menettelyn uudelleen aloittamisesta, tueksi kantajat vetoavat yhteen ainoaan kanneperusteeseen, joka perustuu sovintomenettelyyn sovellettavien sääntöjen rikkomiseen.
      Kantajat väittävät, että komissio on riidanalaiset päätökset tehdessään rikkonut sovintomenettelyyn sovellettavia sääntöjä. Sovellettavissa säännöissä ei nimittäin sallita komission aloittaa sovintomenettelyä uudelleen menettelyn tässä vaiheessa eikä varsinkaan sitä, että suljetaan pois kaikki keskustelut tapauksen yhteenvedosta, joka annettiin ensimmäisessä sovittelumenettelyssä vuosina 2016 ja 2017. Lisäksi riidanalaisilla päätöksillä loukataan selvästi kantajien puolustautumisoikeuksia.